Nafarroako Parlamentuko Mahaiak, 2020ko apirilaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak aurkeztutako galdera, jakiteko zer babes-neurri hartu ahal izan ziren lehenago zahar-etxeetako eta desgaitasuna duten pertsonen egoitzetako egoiliarrekin eta profesionalekin, Covid-2019aren krisiaren ondorioz sorturiko egoera saiheste aldera.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko apirilaren 27an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Marta Alvarez Alonso andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Eskubide Sozialetako kontseilariak hurrengo Osoko Bilkuran ahoz erantzun dezan:

Nafarroako Gobernuaren ustez, zer babes-neurri hartu ahal izan zituen lehenago zahar-etxeetan eta desgaitasuna duten pertsonen egoitzetan Covid-2019aren krisiaren ondorioz sorturiko egoera saiheste aldera?

Iruñean, 2020ko apirilaren 26an

Foru parlamentaria: Marta Álvarez Alonso